Britisk fly styrte unna rakett over Egypt
Ifølge avisen fikk piloten øye på raketten og klarte å styre unna. Flyet hadde 189 personer om bord og var på vei fra Stansted-flyplassen utenfor London til det egyptiske feriestedet, skriver NTB. Flyet fra Thomson Airways landet trygt på Sharm el-Sheikh-flyplassen. Passasjerene, som var på vei til ferie i Egypt, fikk aldri vite at det var sekunder fra en katastrofe, skriver Daily Mail.Det britiske samferdselsdepartementet bekrefter at nestenulykken fant sted 23. august, men at raketten var en del av en egyptisk øvelse og ikke var noe forsøk på å skyte ned det britiske flyet, skriver avisen The Guardian. – Styrmannen satt ved spakene, men piloten var i cockpiten og så raketten komme mot flyet. Han ga ordre om at flyet skulle svinge til venstre for å unngå raketten som da bare var 1.000 fot, cirka 300 meter borte, sier en kilde i samferdselsdepartementet til Daily Mail. Fått med deg denne? IS skal ha feiret etter flystyrt Britiske samferdselsmyndigheter gransket hendelsen og konkluderte med at det ikke var grunn til bekymring, og at det var trygt å fortsette å fly til Sharm el-Sheikh. Fredag kveld kom det fram at data fra de svarte boksene om bord på det russiske flyet som styrtet for en uke siden, tyder på at det ble utsatt for et angrep. Flyet, som tok av fra Sharm el-Sheikh lørdag morgen for en uke siden, styrtet bare 23 minutter etter avgang. Alle de 224 om bord omkom.Det danske utenriksdepartementet frarådet fredag kveld alle reiser til Sharm el-Sheikh som ikke er strengt nødvendige. Ole Egberg Mikkelsen i dansk UD sier det er ny informasjon som ligger bak oppdateringen av reiserådet. Han opplyser at det er risikoen ved å fly til Sharm som ansees som økt. – Sikkerhetssituasjonen i selve byen er ikke endret, så derfor evakuerer vi ikke danskene som allerede er der, sier Mikkelsen. Direktør Henrik Specht, som leder turoperatørenes forening i Danmark, opplyser at alle planlagte charterturer til området lørdag er avlyst. Norske myndigheter endret lørdag morgen sitt reiseråd for Egypt. Norsk UD fraråder alle reiser til Sinai, med unntak av Sharm el-Sheikh. Norske myndigheter fraråder også reiser til det øvrige Egypt som ikke er strengt nødvendige, med unntak av Kairo og Alexandria og strekningen mellom disse byene, turistområdene på vestsiden av Rødehavet (inkludert Hurghada) og Nildalen mellom Luxor og Abu Simbel samt reiser mellom disse delene av Nildalen og turiststeder ved rødehavskysten. (©NTB)
Et britisk charterfly var kun 300 meter unna en rakett like før det skulle lande i Sharm el-Sheikh i Egypt for to måneder siden, skriver den engelske avisen Daily Mail. like før det skulle lande i Sharm el-Sheikh i Egypt for to måneder siden, skriver den engelske avisen Daily Mail.